อันเดอร์นินจา

อันเดอร์นินจา () เป็นซีรีส์มังงะญี่ปุ่น แต่งเรื่องและวาดภาพโดยเค็งโงะ ฮานาซาวะ ตีพิมพ์ในนิตยสาร ยังแม็กกาซีนรายสัปดาห์ของสำนักพิมพ์โคดันชะตั้งแต่เดือนกรกฎาคม พ.ศ. 2561 มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ซีรีส์อนิเมะโทรทัศน์ดัดแปลงผลิตโดยสตูดิโอเทซูกะโปรดักชัน ออกอากาศตั้งแต่เดือนตุลาคม พ.ศ. 2566 ถึงเดือนธันวาคม พ.ศ. 2566

 สื่อ 
 มังงะ 
อันเดอร์นินจา แต่งเรื่องและวาดภาพโดยเค็งโงะ ฮานาซาวะ มังงะตีพิมพ์ในนิตยสาร ยังแม็กกาซีนรายสัปดาห์ นิตยสารมังงะแนวเซเน็งของสำนักพิมพ์โคดันชะตั้งแต่วันที่ 23 กรกฎาคม พ.ศ. 2561 สำนักพิมพ์โคดันชะรวบรวมตีพิมพ์เป็นหนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 6 กุมภาพันธ์ พ.ศ. 2562 วางจำหน่ายถึงเล่มที่ 9 เมื่อวันที่ 6 มกราคม พ.ศ. 2566

มังงะมีลิขสิทธิ์ในประเทศไทยโดยสำนักพิมพ์วิบูลย์กิจ

 หนังสือมังงะ 

 อนิเมะ 
ในวันที่ 6 กันยายน พ.ศ. 2564  มีการประกาศว่าซีรีส์มังงะจะได้รับการดัดแปลงเป็นซีรีส์อนิเมะโทรทัศน์ ผลิตโดยสตูดิโอเทซูกะโปรดักชัน กำกับโดยซาโตชิ คูวาบาระ ดูแลบทซีรีส์โดยเคอิจิโร โอจิ ออกแบบตัวละครโดยโนบูเตรุ ยูกิ และแต่งดนตรีประกอบโดยโชตะ โควาชิ ซีรีส์อนิเมะมีกำหนดฉายในเดือนตุลาคม พ.ศ. 2566 ทางช่อง TBS

รายชื่อตอน

 ภาพยนตร์คนแสดง 
ในเดือนมีนาคม พ.ศ. 2567 ได้มีการประกาศว่าซีรีส์จะได้รับการดัดแปลงเป็นภาพยนตร์คนแสดง โดยภาพยนตร์นี้จะเขียนบทและกำกับโดย ยูอิจิ ฟูกูดะ และนักแสดงนำคือ เค็นโตะ ยามาซากิ และ มินามิ ฮามาเบะ รับบทเป็น คุโร คูโมงาคุเระ และ อายากะ โนกุจิ ตามลำดับ ภาพยนตร์มีกำหนดฉายที่โรงภาพยนตร์ญี่ปุ่นในวันที่ 24 มกราคม พ.ศ. 2568

 หมายเหตุ 

 อ้างอิง 

 แหล่งข้อมูลอื่น 


 อนิเมะ อันเดอร์นินจา ที่อ้ายฉีอี้


หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวเซเน็ง
หมวดหมู่:วิบูลย์กิจ
หมวดหมู่:เทซูกะโปรดักชัน
หมวดหมู่:นินจาในอนิเมะและมังงะ
หมวดหมู่:มังงะที่ได้รับการดัดแปลงเป็นภาพยนตร์